Diari Oficial de la Generalitat Valenciana


Sumari del DOGV 9311, del 01-04-2022 (2022/2800)

RESOLUCIÓ de 29 de març de 2022, del rector de la Universitat Politècnica de València, per la qual s'acorda la rectificació de la convocatòria i l'obertura d'un nou termini de presentació de sol·licituds per a persones amb diversitat funcional en el procés selectiu convocat per la Resolució de data 27 de maig del 2021, per la qual es convocaven proves selectives d'accés, pel sistema de concurs oposició i procés d'estabilització, a l'escala administrativa (subgrup C1) (codi 2021/P/FC/C/6).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9311

Data del DOGV
:   01-04-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/2800


Data del document
:   29-03-2022

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 29 de març de 2022, del rector de la Universitat Politècnica de València, per la qual s'acorda la rectificació de la convocatòria i l'obertura d'un nou termini de presentació de sol·licituds per a persones amb diversitat funcional en el procés selectiu convocat per la Resolució de data 27 de maig del 2021, per la qual es convocaven proves selectives d'accés, pel sistema de concurs oposició i procés d'estabilització, a l'escala administrativa (subgrup C1) (codi 2021/P/FC/C/6). [2022/2800]  
En virtut de la Resolució de data 4 de març del 2022, del recurs extraordinari de revisió contra la Resolució del rector de data 30 de juliol del 2021, de la Universitat Politècnica de València, per la qual, entre altres, s'inadmetien dos recursos de reposició presentats contra els dos processos selectius convocats per les resolucions de dates 27 i 28 de maig del 2021, per les quals es convocaven proves selectives d'accés, pel sistema de concurs oposició i procés d'estabilització, a l'escala administrativa (subgrup C1) (codi 2021/P/FC/C/6), i per la qual es convocaven proves selectives d'accés, pel sistema de concurs oposició, a l'escala administrativa (subgrup C1) (codi 2021/P/FC/C/7), respectivament, en la qual es va declarar la nul·litat de l'apartat 1.1.4 de la Convocatòria i es va donar una nova reacció a aquest apartat, amb la finalitat d'executar l'esmentada resolució, aquest rectorat resol:  
  
Primer  
Adaptar la convocatòria amb la nova redacció de l'article 1.1.4. Així, on deia:  
«Les persones aspirants que concórreguen al contingent de places amb el requisit de coneixements de l'idioma anglés, que no es declaren aptes en la prova prèvia prevista en la base 6.3. d'aquesta convocatòria, passaran automàticament a participar pel sistema d'accés lliure en el contingent general»;  
Ha de dir:  
«Les persones aspirants que concórreguen al contingent de places amb el requisit de coneixements de l'idioma anglés, que no es declaren aptes en la prova prèvia prevista en la base 6.3 d'aquesta convocatòria, passaran automàticament a participar pel sistema d'accés lliure en el contingent general o, si s'escau, en el contingent de diversitat funcional».  
  
Segon  
Publicar la present resolució en el Diari Oficial de la Generalitat Valenciana i en la pàgina web del Servei de Gestió de Personal indicat en la convocatòria.  
  
Tercer  
Concedir un termini de 20 dies hàbils, comptadors a partir de l'endemà de la publicació d'aquesta resolució en el Diari Oficial de la Generalitat Valenciana, perquè les persones amb diversitat funcional que hagen sol·licitat participar en el procés selectiu puguen optar, únicament, a participar en el contingent d'anglés. En aquest cas, la sol·licitud que es tindrà en compte en el procés selectiu és l'última presentada.  
Així mateix, es concedeix aquest mateix termini per a altres possibles persones interessades amb diversitat funcional que, no havent sol·licitat participar en les convocatòries, després de la modificació acordada, desitgen fer-ho en el contingent del requisit d'anglés.  
Les sol·licituds per a persones amb diversitat funcional s'han d'emplenar tal com s'indica en el punt 4 de la convocatòria, adjuntant si s'escau, la documentació acreditativa tal com es regula en l'apartat 6.3 de la citada convocatòria.  
  
Quart  
Conservar la resta de contingut de la convocatòria per ser la mateixa ajustada a dret i no quedar afectada per la nul·litat de l'apartat anteriorment esmentat, així com els actes administratius posteriors que no patisquen cap alteració amb la nul·litat.  
  
Cinqué  
Continuar la tramitació del procés selectiu, després d'haver-se alçat la suspensió de la convocatòria en la Resolució de 4 de març del 2022.  
  
  
Sisé  
Tal com s'indica en el punt tercer de la present resolució, en el termini indicat, les persones interessades amb diversitat funcional que desitgen participar pel contingent amb requisit d'idioma d'anglés, han d'emplenar la sol·licitud, exclusivament per via electrònica, accedint al formulari Sol·licitud d'admissió a proves selectives a la Universitat Politècnica de València (PAS), disponible en la Seu electrònica de la Universitat Politècnica de València en l'adreça web següent: https://sede.upv.es. (Sol·licitud i-instància), seleccionant la convocatòria (2021/P/FC/C/43). Administratius estabilització València i optant per una de les opcions següents:  
a) Les persones que han presentat instància pel torn lliure, contingent de diversitat funcional, han de seleccionar en l'apartat del torn: «Div. funcional a div. funcional anglés». En cas de resultar no aptes en les proves de coneixements d'anglés, quedaran enquadrades en el torn lliure, contingent de diversitat funcional.  
b) Les persones amb diversitat funcional que han presentat instància pel torn lliure, contingent de requisit d'anglés, poden seleccionar en l'apartat del torn: «Lliure anglés a div. funcional anglés». Si opten per aquest torn «Lliure anglés a div. funcional anglés» i en cas de resultar no aptes en les proves de coneixements d'anglés, quedaran enquadrades en el torn lliure, contingent de diversitat funcional.  
c) Les persones amb diversitat funcional que no han presentat instància i desitgen participar en el procés selectiu després de la modificació de la convocatòria han de seleccionar en l'apartat del torn «Nova instància div. funcional anglés». En cas de resultar no aptes en les proves de coneixements d'anglés, quedaran enquadrades en el torn lliure, contingent de diversitat funcional.  
  
Contra aquesta resolució, que posa fi a la via administrativa, es pot interposar recurs contenciós administratiu davant l'òrgan competent de la jurisdicció contenciosa administrativa, dins del termini de dos mesos comptadors a partir de l'endemà de la notificació, d'acord amb l'article 126 de la Llei de procediment administratiu comú de les administracions públiques.  
  
València, 29 de març de 2022.- El rector de la Universitat Politècnica de València: José E. Capilla Romá.